Qirollik koʻrgazma binosi (Avstraliya)
Qirollik koʻrgazma binosi — Butunjahon merosi roʻyxatiga kiritilgan bino hisoblanadi. Avstraliyadagi bu bino 1879—1880-yillarda xalqaro koʻrgazmalar harakatining bir qismi sifatida qurilgan boʻlib, u butun dunyo boʻylab 1851—1915-yillar orasida 50 dan ortiq koʻrgazmalarni taqdim etgan. U 1880—1881-yillarda Melburn xalqaro koʻrgazmasini oʻtkazish uchun qurilgan, keyin esa 1888-yilda yanada kattaroq yuz yillik xalqaro koʻrgazmaga va 1901-yilda Avstraliyaning birinchi parlamentining rasmiy ochilishiga mezbonlik qilgan. Bino Viktoriya 1870-yillarda olib borgan boshqaruvi gʻururning namunasidir. 20-asr davomida binoning kichikroq qismlari va qanotlari vayron qilingan va yongʻinga duchor boʻlgan. Ammo, „Great Hall“ deb nomlanuvchi asosiy bino saqlanib qolingan. U 1990-yillar davomida restavratsiya qilingan va 2004-yilda Avstraliyada YUNESKOning Butunjahon merosi maqomiga sazovor boʻlgan birinchi bino boʻlib, dunyodagi soʻnggi 19-asr koʻrgazma binolaridan biri boʻlgan. Bino 1851—1914-yillardagi Xalqaro koʻrgazma harakatidan saqlanib qolgan dunyodagi eng toʻliq koʻrkazma muzeyidir. U Melburn muzeyi yonida joylashgan va Viktoriya muzeyi kolleksiyasidagi eng katta binodir.